Bilen kunne leveres med enten to eller fire seter. Firesetersversjonen hadde tak som alternativ. Motoren, som var plassert midt i vognen, ytet 8 hestekrefter (6 kW). Bilen hadde tre gir (to forover og revers) og var det samme som senere ble anvendt i T-Forden. Den veide 562 kg og kunne oppnå en makshastighet på 72 km/t. Prisen på basismodellen var i USA 750 dollar. Den kunne leveres med tilleggsutstyr; baksete kostet 100 dollar, gummitak 30 dollar. Tak av skinn eller lær 50 dollar.